জানা যায়, উপজেলার উত্তর বাজার মহল্লায় মজিবর রহমান দীর্ঘদিন ধরে “মালা কোয়ালিটি আইসক্রিম” নামে একটি ব্যবসা প্রতিষ্ঠান খুলে ব্যবসা পরিচালনা করে আসছেন। কিন্তু আইসক্রিম তৈরিতে এরারোট, সেকারিং, ডালডাসহ নানা কেমিক্যাল ব্যবহার করে ও দেশের নামি-দামি সব ব্র্যান্ডের নকল মোড়ক লাগিয়ে বিক্রি করে আসছে। এরই প্রেক্ষিতে মঙ্গলবার দুপুরে “মালা কোয়ালিটি আইসক্রিম” প্রতিষ্ঠানে ভ্রাম্যমান আদালত পরিচালনা করেন নির্বাহী কর্মকর্তা ও নির্বাহী ম্যাজিস্ট্রেট খালেদা নাসরিন। এসময় নানা কেমিক্যাল ও কাপড়ের রং পাওয়ার অভিযোগে মজিবর রহমানের মালা কোয়ালিটি আইসক্রিম প্রতিষ্ঠানকে ২০হাজার টাকা জরিমানা করেন। পরে কেমিক্যাল ও নকল আইসক্রিমগুলো বিনষ্ট করেন।